आश्चर्य की भावनाओं को फिर से जीवित करना अन्य लोगों की सराहना करना अपनी सीमाओं को स्वीकारना
क्योंकि, हम सारे संसार के बारे में ज़्यादा तो नहीं जानते, तो हमें कभी ना कभी तो कुछ बातों को जानकर आश्चर्य ज़रूर होगा। बच्चों के पास में यह भावना होती है, जो उन्हें हर बात को जानने के लिए प्रेरित करती है और जो उन्हें एक उत्साही समीक्षक और एक सक्षम शिष्य बनाती है। क्या आप जानते हैं कि आप का टीवी किस तरह से काम करता है? क्या आप ऐसा ही एक टीवी बना सकते हैं? क्या आप अपने मस्तिष्क को समझते हैं?  आख़िर में, "आप ने यही जाना" आप का रवैया, आप को आप से एकदम अलग महसूस कराता है। हर किसी ने सब कुछ नहीं देखा, हर कोई सब कुछ नहीं जानता। एक बच्चे की तरह आश्चर्य करना सीखें, और आप भी बहुत कुछ सीख सकेंगे। भावनाओं की नम्रता ही विनम्रता तक पहुँचने का रास्ता है। दूसरों के द्वारा कही हुई विषाक्त बातों को सुन लें और इस बात को समझने की कोशिश करें कि आख़िर किस कारण से उन्होने इस तरह की बातें आप को बोली, और इस के बाद भी उन्हें विनम्रतापूर्वक प्रतिक्रिया और सम्मान दें। अपने अंदर विनम्रता को विकसित करने से आप ज़ीवन के सकारात्मक पहलुओं की ओर ध्यान लगा सकते हैं। पार्क में जाकर पैदल चलें। पेड़-पौधों को देखें। किसी पहाड़ी पर जाएँ और वहाँ से दुनिया को देखें। प्रकृति के करीब जाने का अपना मनपसंद तरीका ढूँढे और इस की सराहना करना ना भूलें। अपनी आँखें बंद करें और अपने चेहरे पर लगने वाली हवा को महसूस करें। जैसे ही आप इन सभी चीज़ों के लिए अपने अंदर सम्मान और आश्चर्य की भावना विकसित करेंगे, इस संसार के सामने आप खुद को बहुत छोटा महसूस करने लगेंगे। प्रकृति के साथ ज़्यादा समय बिताकर आप इस संसार की विस्तृतता और जटिलता को समझ पाएँगे । योग करना प्रेम और आभार प्रकट करने का एक तरीका है और इस के ज़रिए आप अपनी साँसों, अपने शरीर और अपने आसपास की दुनिया में फैले हुए प्रेम और दया की भावना को महसूस कर पाएँगे। योग के माध्यम से आप जान पाएँगे कि आप के द्वारा धरती पर बिताया जा रहा समय, क्षणभंगुर है और आप इस की और भी ज़्यादा सराहना करने लगेंगे। हफ्ते में कम से कम दो बार योग करने की कोशिश करें। योग करने का सारा तात्पर्य विनम्र होना है। और योग हर कोई अपने अनुसार कर सकता है, और इस में ऐसा कुछ भी नहीं है, जिस के बारे में आप को डींगें मारने की ज़रूरत हो, जो भी करें बस अपने अनुसार करें। बच्चों के पास जिस तरह की सोचने समझने की शक्ति होती है, वैसी आप के पास नहीं होती। बच्चों के साथ समय बिताएँ और देखें किस तरह से वे संसार की हर एक छोटी चीज़ की तारीफ करते हैं और उन्हें हर एक छोटी से छोटी बात से खुशी होती है। एक बच्चे के लिए हर एक चीज़ बहुत मायने रखती है, चाहे वह एक फूल हो, एक पेन्सिल हो या फिर एक तितली, वे हर एक चीज़ को उत्सुकता की दृष्टि से देखते हैं। बच्चे के साथ समय बिताएँगे, तो दुनिया से जुड़े रह पाएँगे। अन्य लोगों की ओर देखें और वे जो कुछ भी कर सकते हैं, उस की सराहना करें। इस बात को समझें, कि हर कोई अलग होता है और अलग-अलग लोगों को जानने का आनंद लें। अभी भी आप इन में अपनी पसंद और नापसंद को देखने की कोशिश करेंगे, लेकिन अपनी पसंद, नापसंद को भूलकर, उन की काबिलियत की ओर ध्यान दें और उस की सराहना करें, और देखिए किस तरह आप और विनम्र बन जाते हैं। दूसरों की कुशलताओं और गुणों की सराहना करते हुए भी आप को उन गुणों को पहचानने में मदद मिलती है, जिन्हें आप खुद में पाना चाहते हैं। प्रतियोगिता करना हमारे लिए एक तरह से स्वास्थ्यवर्धक होता है, लेकिन यदि हम हर समय "सर्वश्रेष्ठ" बनने के बारे में या अन्य लोगों से बेहतर बनने के बारे में ही सोचते रहेंगे, तो इस तरह से विनम्र बन पाना, असंभव है। इस के बजाय खुद पर ध्यान देने की कोशिश करें। याद रखें, हमारा लक्ष्य दूसरों से बेहतर बनना नहीं है, हमारा लक्ष्य तो खुद को खुद से और बेहतर बनाना है। जब आप अपना सारा ध्यान खुद को बेहतर बनाने में लगा देंगे, तो आप का ध्यान अन्य लोगों से तुलना से हट जाएगा, और आप खुद को खुद से ही बेहतर बना पाने में सफल हो सकेंगे।  सारे व्यक्ति एक समान नहीं होते। तो उन के गुणों और क्षमताओं को भूलकर, सिर्फ़ उन की एक इंसान के तौर पर सराहना करें। हालाँकि, यह तय करना बिल्कुल आप पर ही है, कि आप सही थे या ग़लत, खुद की ग़लतियों को मानना और स्वीकारना  यह एक बहुत अलग बात है। प्रार्थना करें, या मेडिटेट करें, हर वो कुछ करें जिस से आप को फायदा हो। लेकिन यह समझने की बात है, कि कुछ परिस्थितियों में यह मानना कि लोग — जो आप की बातों से सहमत भी नहीं है — सही हो सकते हैं।  हर समय यही कहना कि मैं एक विनम्र इंसान हूँ, बजाय इस के आप को यह भी समझना होगा कि विनम्र होने का आशय सिर्फ़ आज और कल विनम्रता दिखाना नहीं है, बल्कि आप को पूरे ज़ीवन भर इसे अपनाना है। दूसरों की सराहना करने का यह भी एक अच्छा तरीका है। विनम्रता पर लिखी हुई बातों पर विचार करें। आप कुछ प्रेरणादायी जीवनी या अपने जीवन को बेहतर बनाने की काल्पनिक, अकाल्पनिक किताबें और भी जो भी कुछ आप को प्रेरणा प्रदान कर सके, उसे पढ़ें।  यदि आप धार्मिक नहीं हैं, तो वैज्ञानिक विधियों का प्रयोग करें। विज्ञान के लिए, आप को, मन में पहले से बैठी हुई भावनाओं और कुछ फ़ैसलों को अपने मन से बाहर करना होगा। हर कोई हर चीज़ में परफ़ेक्ट नहीं होता। ऐसे बहुत से और लोग होंगें, जो किसी ना किसी बात में आप से बेहतर होंगे, तो उन से कुछ सीख सकने के इस अवसर का लाभ उठाएँ, और हमेशा सीखने को तैयार रहें। इस तरह के लोगों की तलाश करें, जिन में आप को सीखने लायक कुछ गुण दिखते हैं और उन से आप का मार्गदर्शन करने का पूछें। इस तरह से सीखने के लिए; सीमा का निर्धारण, गोपनीयता और विवेक की ज़रूरत होती है। जब भी आप 'सीखने की योग्यता' से दूर जाते हुए दिखाई दें, तो खुद को वापस ले कर आएँ। सीखने की योग्यता रखने का तात्पर्य इस बात से है, कि आप मानते हैं कि आप को बहुत कुछ सीखना बाकी है। आप कुछ ऐसी चीज़ों को सीखने की क्लास भी कर सकते हैं, जिस के बारे में आप बिल्कुल कुछ भी नहीं जानते, जैसे कविता लिखना, गिटार बजाना, इस तरह से आप अन्य लोगों के मार्गदर्शन में कुछ सीखेंगे और विनम्रता का परिचय देंगे। इस तरह से आप को इस बात का अनुभव भी हो सकेगा, कि हर कोई किसी ना किसी चीज़ में अच्छा होता है, और हम सभी को बेहतर बनने के लिए किसी ना किसी की मदद की ज़रूरत होती है। विनम्र बनने के लिए दूसरों का सम्मान करते आना सब से ज़रूरी है। अन्य लोगों के साथ समानता भरा व्यवहार करें और उन की मदद भी करें। ऐसा माना जाता है, कि जब आप किसी ऐसे व्यक्ति की मदद करते हैं, जो बदले में शायद आप की मदद ना कर सके, तो आप विनम्रता सीखते हैं। आप के द्वारा किए गए मार्गदर्शन की शेखी ना बघारें। अपने द्वारा किए हुए कार्यों पर गर्व होना अच्छी बात है, लेकिन हर समय अपनी ही तारीफ ना करते रहें। यदि आप हर समय हर चीज़ पाने के लिए सब से पहले आगे बढ़ जाते हैं, तो इस बार खुद को चुनौती देकर अन्य लोगों को जैसे कि, बच्चे, बुजुर्ग, विकलांग या ऐसे लोगों को, जो जल्दी में हैं, आगे बढ़ने दें और आप आख़िर में जाएँ।  खुद से सवाल करें कि "क्या सच में मुझे इसे सब से पहले करने की ज़रूरत है?" आप का जवाब लगभग ना ही होगा। जिसे आप जानते हैं या भले ना भी जानते हों, उन की तारीफ करें। अपने साथी को कहें, आज वो बहुत अच्छा लग रहा है; अपने सहकर्मियों की तारीफ करें। या आप चाहें तो किसी के व्यक्तित्व की भी तारीफ कर सकते हैं। एक दिन में कम से कम एक किसी की तारीफ ज़रूर करें। किसी की कमियों से ज़्यादा उस के अंदर मौजूद अच्छे गुणों पर ध्यान दें। यदि आप कोई ग़लती करते हैं, तो उसे कबूल करें और इस बात को स्वीकार करें कि आप ग़लत हैं। भले ही आप को किसी और से माफी माँगना कष्टकारी लगे, लेकिन आप को अपने अहंकार से बाहर निकल कर, उस दूसरे व्यक्ति को बोलना होगा कि, आप उस ग़लती की माफी चाहते हैं। अंत में आप के अंदर का दर्द भी, एक तरह से आराम की भावना में परिवर्तित हो जाएगा क्योंकि आप अपनी ग़लतियों का हरजाना भुगत चुके हैं। इस से सामने वाले व्यक्ति को भी यह महसूस होगा कि आप को उस की फ़िक्र है।   माफी माँगते समय यह दर्शाने के लिए कि आप सच में गंभीर है, उस के साथ आँखों का संपर्क बनाए रखें। एक ही ग़लती को बार-बार ना दोहराएँ। ग़लती की माफी माँगने से आप को उसे फिर से करने का अधिकार नहीं मिल जाता। ऐसा कर के आप आप अपने आसपास के लोगों को परेशान करेंगे और लोग आप की कही बातों पर विश्वास करना छोड़ देंगे। यह अन्य लोगों की सराहना करने का और ज़्यादा विनम्र बनने का ही एक और तरीका है। अब की बार आप जब भी किसी के साथ में बातचीत करें, तो सामने वाले को बिना बीच में टोके, बोलने दें और उस से कुछ सवाल भी करें। यद्यपि आप को भी इस में शामिल दिखाई देना होगा, लेकिन जहाँ तक हो सके सामने वाले को अपनी बातें रखने का मौका दें, इस तरह से आप लोगों की नज़रों में अपनी जगह बना सकेंगे। आप को उन की बातें समझ आ रहीं हैं, यह दर्शाने के लिए उन से उस बारे में सवाल करें। अपनी बात बोलने के लिए, सिर्फ़ उस के रुकने का इंतेज़ार ना करें। ध्यान रखें, यदि आप को जो बोलना है, उसी पर ध्यान केंद्रित रखेंगे तो आप को उन की बातों को सुनने में ध्यान लगाने में परेशानी होगी। चाहे आप कितने ही टैलेंटेड क्यों ना हों, लेकिन ऐसा कोई ना कोई तो होगा, जो आप से बेहतर होगा। उन लोगों पर ध्यान दें, जो आप से बेहतर हैं, और उन की क्षमताओं को देखकर, खुद को बेहतर बनाने की कोशिश करें। ध्यान रखें, हर कोई हर चीज़ में सर्वश्रेष्ठ नहीं होता।  भले ही आप किसी एक चीज़ में सारी दुनिया में 'सर्वश्रेष्ठ' ही क्यों ना हों, लेकिन यहाँ ऐसी और भी चीज़ें होंगी, जिसे आप नहीं कर सकते होंगे, और ना कभी कर पाएँगे। अपनी सीमाओं को पहचानने का मतलब ये बिल्कुल भी नहीं, कि आप अपने सपनों को ही छोड़ दें, या फिर किसी नई चीज़ को सीखना ही छोड़ दें या अपनी क्षमताओं को निखारने के बारे में ही ना सोचें। इस का साधारण सा तात्पर्य यह है, कि आप खुद को एक आम इंसान की तरह ही देखें, और हर इंसान परफ़ेक्ट नहीं होता और हर एक चीज़ कर सकने में सक्षम नहीं होता। हम हमेशा दूसरे लोगों को आँकते हैं, क्योंकि यह खुद को आँकने से ज़्यादा आसान होता है। यह पूरी तरह से निरर्थक है, और कई मामलों में यह हानिकारक भी होता है। अन्य लोगों को आँकना कई तरीके के रिश्तों में कलह पैदा करता है और नए रिश्तों को बनने से रोकता है। और इस से भी बदतर, यह हमें खुद को बेहतर बनाने की कोशिश करने से रोकता है। ग़लतियाँ हर किसी से होतीं हैं, लेकिन इस का अर्थ यह बिल्कुल नहीं कि एक बार जो ग़लती करे, वो आगे कभी नहीं सुधर सकता।  हम अक्सर, अनजाने में ही सही, लेकिन हर समय लोगों को आँकते हैं। एक प्रायौगिक अभ्यास के लिए, खुद को, लोगों के एक समूह के बारे में आंकलन करते हुए पकड़ें और जब भी आप ऐसा करें, तो इस के बजाय उसे रोककर, अपना आंकलन करना शुरू कर दें।  बजाय इस के कि आप लोगों को किस तरह से व्यवहार करते देखना चाहते हैं, आप खुद को किस तरह से बेहतर बना सकते हैं, इस बारे में सोचें। आख़िरकार, आप किसी और के निर्णय या व्यवहार को नियंत्रित नहीं कर सकते - लेकिन आप खुद पर तो नियंत्रण रख ही सकते हैं। यदि आप हर समय लोगों के व्यवहार का आंकलन करते रहेंगे, तो खुद कैसे आगे बढ़ पाएँगे। अपनी कमियों को पहचानने की कोशिश करें। याद रखें कि विकास और सुधार, सारी ज़िंदगी चलने वाली प्रक्रिया है, भले ही आप किसी चीज़ में कुशल ही क्यों ना हो जाएँ लेकिन फिर कोई नई चीज़ आप के सामने आ जाएगी, जिस में आप खुद को बेहतर करना चाहेंगे। ये प्रक्रिया कभी नहीं रुकने वाली। कल्पना करें, कि आप IIT यूनिवर्सिटी से अपनी कक्षा के सर्वश्रेष्ठ स्तर में ग्रेजुएट हुए हैं। बेशक, इस का सारा श्रेय आप के द्वारा घंटों तक की गई पढ़ाई और आप की मेहनत को ही जाता है। लेकिन इस बात पर भी ध्यान दें कि शायद आप के जितना ही बुद्धिमान और मेहनती एक और छात्र, जिसे आगे बढ़ने के लिए किसी भी तरह की सहायता ना मिली हो, या फिर उस के ही ग़लत फ़ैसलों के कारण वह पीछे रह गया हो। उस की जगह पर आप भी हो सकते थे।   बस एक बात हमेशा याद रखें, कि बीते समय में की ग़लती से आप का आने वाला समय बरबाद हो सकता है, तो शायद आज ही आप का वो दिन हो, जो आप की ज़िंदगी को बदल कर रख दे। यद्यपि, आप के पास जो कुछ भी है, उसे पाने के लिए बेशक आप ने बहुत मेहनत की हो, लेकिन आप इसे अन्य लोगों की सहायता के बिना कभी भी नहीं कर सकते थे। हम जो कुछ भी कर पाते हैं, वह अन्य लोगों के द्वारा की गई चीज़ों का भी एक परिणाम होता है। यह सब हमारे पास मौजूद ऐसे लोगों के कारण संभव होता है, जो हमें अपने जीवन में आगे बढ़ते हुए देखना चाहते हैं। विनम्र बनने की प्रक्रिया में, आप को यह समझना होगा कि आप ग़लतियाँ भी करेंगे। इस बात को समझें, और इसे भी समझें कि हर कोई ग़लतियाँ करता है और अब जबकि, आप के कंधों पर इतना बड़ी ज़िम्मेदारी है, तो आप कैसे इन से बच सकते हैं। हालाँकि, इस का यह अर्थ बिल्कुल भी नहीं है, कि आप ग़लतियाँ करने से बचने के लिए, कुछ भी ना करें, और अपने लक्ष्यों को पाने के लिए किसी भी तरीके को अपनाने से कतराने लगें। हर एक इंसान अपने जीवन में केवल कुछ ही अच्छे पलों का अनुभव कर सकता है। ऐसे और लोग होंगे, जो उम्र में आप से बड़े होंगे और आप से ज़्यादा समझदार भी। अपने बड़े लोगों के विचारों को सुनना हमेशा ही लाभदायक होता है। उन के ये विचार किसी ना किस रूप से हमारे काम आते हैं। यद्यपि, आप को इस बात का डर सता सकता है, कि इस के बाद लोग आप से नाराज़ हो जाएँगे और निराश हो जाएँगे, लेकिन फिर भी आप को अपनी ग़लतियों को स्वीकार कर लेना चाहिए। भले ही आप एक बॉस की तरह या एक मित्र की तरह ग़लतियाँ करते हों, लेकिन लोग आप के इन्हें कबूल करने की भावना को ज़रूर प्रोत्साहित करेंगे। अपनी ग़लती को स्वीकार करना यही दर्शाता है, कि आप बिल्कुल भी हठी या स्वार्थी नहीं हैं।  अपनी ग़लतियों को स्वीकार कर आप अन्य लोगों का अपने लिए सम्मान हासिल कर सकेंगे, फिर भले ही ये लोग आप के अपने बच्चे ही क्यों ना हों। अपने ऊपर विश्वास होना और अपनी उपलब्धियों पर गर्व होना सही है, लेकिन ऐसा किसी को भी अच्छा नहीं लगता, जब कोई हर समय सब का ध्यान अपनी ओर आकर्षित करने के लिए, इसी (अपनी उपलब्धियों के) बारे में बातें करता रहता है। यदि आप को सच में ऐसा लगता है, कि अपने कुछ बहुत अच्छा किया है, तो लोगों का ध्यान पहले से ही आप की इस उपलब्धि पर होगा, लेकिन वे आप के बिना बताए भी, आप की इस विनम्रता के लिए आप का और भी सम्मान करेंगे। इस का यह अर्थ बिल्कुल भी नहीं है, कि आप को अपनी उपलब्धि के लिए झूठ बोलना चाहिए; यदि कोई आप से पूछता है, आप मैराथन में दौड़े थे, तो इस का जवाब सिर्फ़ हाँ में देना पूरी तरह से उचित है। लेकिन निरंतर अपनी तारीफ करना शुरू कर देना, अन्य लोगों को थोड़ा बेकार लग सकता है। विनम्र होने का अर्थ यह बिल्कुल भी नहीं, कि आप को हर एक जगह पर नम्र बनना ज़रूरी है, विनम्र होने का अर्थ यह बिल्कुल भी नहीं कि आप का कोई आत्म-सम्मान ही ना हो। हालाँकि, एक विनम्र व्यक्ति हर किसी की बातों को ध्यान से सुनता है, और बीच में ही बात को छोड़ता या किसी भी व्यक्ति को नहीं टोकता। विनम्र व्यक्ति होने के नाते, आप को यह समझना होगा कि हर एक व्यक्ति के अपने सपने, अपने लक्ष्य हैं और वे भी इन के बारे में बातें करना चाहते हैं, तो उन की उपलब्धियों और विचारों के बारे में बातें करें। हम सभी आम इंसान हैं, और हर कुछ करने के लिए हमें अन्य लोगों के दिशानिर्देशों की ज़रूरत होती है। आप के लक्ष्य को पाने में, अनगिनत लोगों ने आप को सहायता दी होगी। अपनी उपलब्धियों पर गर्व महसूस करना बिल्कुल उचित है, लेकिन एक बात ज़रूर याद रखें कि कोई भी व्यक्ति अकेला अपने सपनों को पूरा नहीं कर सकता, तो सारा श्रेय खुद को देने से पहले एक बार उन लोगों के बारे में ज़रूर सोच लें।  अपनी इस उपलब्धि के लिए, उन को श्रेय देना ना भूलें।
आश्चर्य की भावनाओं को फिर से जीवित करें: विनम्रता का अभ्यास करें: प्रकृति के साथ ज़्यादा समय व्यतीत करें: योग करें: बच्चों के साथ समय बिताएँ: अन्य लोगों के कौशल और गुणों की सराहना करें: अपनी तुलना दूसरों से ना करें: दूसरों के फ़ैसलों को नकारने से ना घबराएँ: लिखी हुई बातों से मार्गदर्शन की तलाश करें: सीखने योग्य रहें: दूसरों की मदद करें: आख़िर में जाएँ: दूसरों की तारीफ करें: माफी माँगें: बोलने से ज़्यादा सुनने की कोशिश करें: इस बात को स्वीकार करें कि आप हर एक चीज़ में सर्वश्रेष्ठ नहीं हो सकते: अपनी अंदर मौजूद कमियों को पहचानें: आप के पास जो कुछ भी है, उस के लिए आभारी रहें: ग़लतियाँ करने से बिल्कुल ना घबराएँ: अपनी ग़लतियों को स्वीकारें: डींगें मारने से बचें: बातचीत के दौरान पूरा ध्यान इस पर केंद्रित रखें: सारा श्रेय खुद ना लें:
https://www.wikihow.com/Be-Humble https://www.wikihow.com/Be-Humble https://www.wikihow.com/Be-Humble
Rediscovering a Sense of Wonder Appreciating Others Accepting Your Limitations